Det simple svar er, at jo mindre du bygger, des mindre påvirker du miljøet. Et andet svar er dog, at de kvadratmeter der passer til dine behov, er de mest ansvarlige. For Milton Huse er det vigtigste at bygge et hus, hvor du og din familie kan trives mange år frem, og hvor der er plads til alt det, livet bringer. Livets forudsætninger ændrer sig, og det samme gør kravet til de rammer, du og din familie bor i. I et Milton hus er alle indervægge lette vægge. Det betyder, at tegnestuen kan designe dit nye hus, så væggene nemt kan flyttes i takt med, at din familie vokser. Fx fra familie uden børn, til familie med små børn, teenagere og igen et liv uden børn. Fleksibiliteten gør også dit DGNB Villa certificerede nybyg med Milton Huse til et ansvarligt valg. Ved at vælge materialer af høj kvalitet og robusthed, kan huset måske endda gå i arv til næste generation.